**תקנון פעילות "פעילות פריסקיז מאי 2025"**

תוכן עניינים

[1. **הגדרות** 1](#_Toc55897839)

[2. **כללי ונספחים** 2](#_Toc55897840)

[3. **השתתפות בפעילות** 2](#_Toc55897841)

[4. **מהלך הפעילות ופרסים** 2](#_Toc55897842)

[5. **מדיניות פרטיות** 3](#_Toc55897843)

[6. **אחריות** 4](#_Toc55897844)

[7. **קניין רוחני** 4](#_Toc55897845)

[8. **שונות** 4](#_Toc55897846)

## **הגדרות**

**"תקופת הפעילות":**

הפעילות תיערך בין התאריכים 08.6.2025-19.5.2025 להלן: **"תקופת הפעילות"**). עורכת הפעילות שומרת לעצמה את הזכות לשנות את מועד תחילת הפעילות ו/או את מועד סיומה, לרבות להאריך, לקצר או לקטוע את תקופת הפעילות, ללא הודעה מראש, ועל פי שיקול דעתה הבלעדי. החליטה עורכת הפעילות לעשות כן, תפרסם תקנון מעודכן בעמוד הפעילות ולא תידרש כל הודעה נוספת מצידה.

**"פורינה" או "עורכת הפעילות":**

אסם תעשיות מזון בע"מ, רח' הרימון 2, ת"ד 934, שהם 60850.

**"הפרס/ים"**

פרסים שיחולקו בהתאם להוראות סעיף 4 לתקנון זה;

**"הפעילויות"**

תחרות נושאת פרס כמתואר בסעיף 3 לתקנון זה;

**"משתתף" ו/או "משתתפי הפעילות":**

בגיר מעל גיל 18, אשר משתתף בפעילות בהתאם להוראות תקנון זה.

**"אתר הפעילות"**

www.Friskiesgames.com

**"הפרסום"**

פוסט (POST) שיועלה בעמוד הפייסבוק של עורכת הפעילות, במסגרתו יוצע לגולשים לקחת חלק בתחרות בהתאם להוראות תקנון זה (להלן: **"פוסט הפעילות"**).

## **כללי ונספחים**

תקנון זה מסדיר את תנאי ההשתתפות בפעילות והינו חוזה לכל דבר ועניין. התקנון ממצה את זכויות וחובות הצדדים, ועצם ההשתתפות בפעילות מהווה הסכמה מלאה של המשתתף לכל האמור בו.

* 1. בכל מקרה של סתירה ו/או אי התאמה כלשהי בין הוראות תקנון זה לפרסומים אחרים כלשהם בקשר לפעילות, לרבות אך מבלי לגרוע פרסומים באמצעי התקשורת, תגברנה הוראות תקנון זה לכל דבר ועניין.
  2. הוראות תקנון זה מנוסחות בלשון זכר מטעמי נוחות בלבד, והן מתייחסות גם לנקבה.

## **השתתפות בפעילות**

* 1. במהלך תקופת הפעילות יוכלו משתמשים לגלוש לאתר הפעילות כהגדרתו בתקנון זה ולהשתתף בפעילות תחרותית נושאת פרסים במהלך תקופת הפעילות.
  2. בעצם ההשתתפות בפעילות מסכים, מאשר ומצהיר המשתתף כי הוא מקבל עליו את הוראותיו של התקנון וכי התקנון יחול עליו ויחייבו לכל דבר ועניין.
  3. משתמש אשר מעוניין להשתתף בפעילות, נדרש להיכנס לאתר הפעילות ולמלא על גבי טופס ההרשמה לפעילות את פרטיו האישיים כהגדרתם בתקנון זה.
  4. בכל מקרה בו יפר משתתף את הוראות תקנון זה, תהא עורכת הפעילות רשאית לבטל את השתתפותו בפעילות ו/או את זכייתו.
  5. בעת לחיצה על לחצן "התחילו לשחק" המשחק ובו יש לוח משובץ בפריטים גרפיים מסוגים שונים. המשתתף מתבקש להלחליף בין פריטים סמוכים (באופן אנכי או אופקי) במטרה ליצור רצף של שלושה פריטים זהים או יותר. ניתן לבצע החלפה אחד בכל מהלך. כל רצף חוקי של 3 פריטים זהים או יותר ייעלם מהלוח, ופריטים חדשים ייפלו במקומם. צבירת נקודות נעשית בהתאם לאורך הרצפים שנוצרו ובכפוף להגדרות המשחק. הצלחת המשתתף נמדדת על פי עמידה ביעדי השלב בתוך מספר מהלכים מוגבל בזמן.
  6. בסיום המשחק, יופיע על המסך ניקוד. לאחר סיום המשחק, המשתתפים יוכלו לבחור להיכנס לתחרות על ידי הזנת פרטים במסגרת המשחק: שם פרטי, שם משפחה, מספר טלפון, כתובת מייל, שם החתול, תאריך לידה של החתול ולאשר תנאי התקנון וללחוץ "שלח".
  7. מובהר כי התוצאה הסופית מופקת באופן אוטומטי באמצעות מערכת ממוחשבת ולמשתתף לא יהיו טענות ו/או השגות ו/או תלונות לגבי התוצאה ו/או רמת קושי התמונות ו/או זמן המענה.
  8. אסם שומרת על זכותה למנוע ו/או להפסיק השתתפות של משתתף כלשהו בפעילות על פי שיקול דעתה הבלעדי ומבלי שתידרש לנמק את החלטתה. מבלי לגרוע מכלליות האמור, בכל מקרה בו יפר משתתף הוראות תקנון זה, תהא אסם רשאית לבטל את השתתפותו בפעילות ו/או את זכייתו.

## **מהלך הפעילות ופרסים**

* 1. בתום הפעילות הפעילות יזכה המשתתף שיקבל את התוצאה הסופית הטובה ביותר, באספקת מזון יבש ומלא, מזון לח ומלא וחטיפים לחתול לשנה (להלן: **"הזוכה בפרס הגדול"** או **"הפרס הגדול**", בהתאמה). **תכולת הפרס הראשון היא**: 4 שקי פריסקיז 10 קילו מזון יבש (סה"כ 40 קילו מזון יבש), 96 פחיות פריסקיז מזון לח במשקל 156 גרם כל אחת, 100 חטיפי פארטי מיקס במשקל 60 גרם כל אחד ובנוסף מארז קיץ הכולל מגבת חוף, מגן שמש לשמשת קדמית של הרכב ותיק חוף.
  2. בנוסף לפרס הגדול, יזכו עוד שני (2) משתתפים שקיבלו את התוצאה הסופית השנייה והשלישית הטובות ביותר בחבילת מוצרים מתנת פריסקיז. **תכולת הפרס השני היא**: 2 שקי פריסקיז 10 קילו מזון יבש (סה"כ 20 קילו מזון יבש), 24 פחיות פריסקיז מזון לח במשקל 156 גרם כל אחת, 10 חטיפי פארטי מיקס במשקל 60 גרם כל אחד ובנוסף מארז קיץ הכולל מגבת חוף, מגן שמש לשמשת קדמית של הרכב ותיק חוף. תכולת הפרס השלישי היא: שק פריסקיז 10 קילוובנוסף מארז קיץ הכולל מגבת חוף, מגן שמש לשמשת קדמית של הרכב ותיק חוף.
  3. מובהר, כי קביעת כמות המזון לשנה לצרכי הפרס הגדול תיעשה על ידי עורכת הפעילות או מי מטעמה על בסיס הערכות מקצועיות של עורכת הפעילות ו/או מי מטעמה בדבר כמות צריכה של חטיפים ומזון חתולים יבש של חתול בוגר יחיד במשך שנה, ולא תהיה נתונה לערעור או להשגה של המשתתפים ו/או הזוכים. בכלל זה, כמות המזון, משקלו, טיבו וסוגו של המזון שיסופק לזוכים בפרס הגדול יהיו נתונים לשיקול דעתה הבלעדי של עורכת הפעילות ולא יהיו ניתנים להחלפה ו/או להסבה בסוג מזון ו/או במוצר אחר ו/או בכסף ו/או בשווה כסף.
  4. קביעת תכולת המארז ולרבות כמות, משקל או סוג המזון שיסופק כפרס כאמור לעיל, תיעשה על ידי עורכת הפעילות או מי מטעמה ולא תהיה נתונה לערעור או להשגה של המשתתפים ו/או הזוכים.
  5. למען הסר כל ספק יובהר, כי לא ניתן יהיה להמיר את הפרס בכל פרס ו/או תמורה אחרת.
  6. מובהר כי עורכת הפעילות רשאית לשנות חלק או יותר מן הפרסים בפעילות בהתאם לשיקול דעתה הבלעדי.
  7. למען הסר ספק מובהר בזאת, כי לאסם ו/או מי מטעמה לא תהא כל מחויבות ו/או אחריות בכל כלפי הזוכים לאחר מסירת הפרס לזוכים לרבות בגין אובדן הפרס, גניבתו ושלמותו, ולא תשמע ו/או תתקבל כל תביעה ו/או טענה ו/או דרישה כנגד עורכת הפעילות/או מי מטעמה בקשר לכך.
  8. לאחר העלאת שמות המשתתפים הזוכים בפרסים, תיצור עורכת הפעילות ו/או מי מטעמה קשר עם הזוכים ותתאם עמם את קבלת הפרס, בהתאם לפרטים שנמסרו. (להלן: "**הודעת הזכייה**").
  9. עורכת הפעילות ו/או מי מטעמה לא תהיה אחראית על כל כשל במסירת הודעת הזכייה או אי קבלתה בידי המשתמש מכל טעם טכני ו/או עקב הזנת מספר טלפון שגוי על ידי המשתתף בעת מועד ההשתתפות ו/או מכל טעם אחר וקבלת הודעת הזכיה תהיה באחריות המשתתף בלבד.
  10. מקרה של כשל במסירת הודעת הזכייה עקב הזנת פרט שגוי על ידי המשתתף, תהיה רשאית עורכת הפעילות לשלול את זכאותו של המשתתף לפרס ולהעביר את הפרס למשתתף אחר שיבחר כזוכה כאמור בתקנון זה.
  11. קבלת הפרסים ומימושם תיעשה באמצעות משלוח לביתו של הזוכה (לרבות באמצעות הדואר) או בכל דרך אחרת לפי שיקול דעתה הבלעדי של עורכת הפעילות וכפי שתראה לנכון. מובהר כי לעורכת הפעילות ו/או למי מטעמה לא תהא כל אחריות במידה ולא ניתן יהיה ליצור קשר עם הזוכים מכל סיבה שהיא ו/או במידה שהפרטים שנמסרו על ידי הזוכה אינם נכונים ו/או אינם מדויקים ו/או לא אפשרו מסירת הפרס.
  12. הפרסים יסופקו לביתם של הזוכים על ידי עורכת הפעילות או מי מטעמה, במידת האפשר, בתוך 60 ימים מיום ההודעה על הזכייה, בכפוף לתיאום מראש עם הזוכה. מובהר, כי הפרסים יסופקו בכל דרך שתראה עורכת הפעילות לנכון, לרבות באמצעות שליחת שוברים לרכישת מוצרים.
  13. מבלי לגרוע מהאמור לעיל, מקרה בו הזוכה לא יצר קשר עם עורכת הפעילות, או לא השיב, מכל סיבה שהיא, תוך 7 ימים ממועד פניה בדואר אלקטרוני ו\או בטלפון עם הודעה על זכייתו, מכל סיבה שהיא, יהיה לעורכת הפעילות שיקול דעת בלעדי לבטל את הזכייה ו/או לעשות בפרס כראות עיניה, לרבות בחירת זוכה חדש על פי שיקול דעתה הבלעדי של עורכת הפעילות ולא תשמע או תתקבל כל טענה מצד הזוכה או כל משתתף אחר לעניין זה כנגד עורכת הפעילות.
  14. המשתתפים, לרבות הזוכה/ים, פוטרים את עורכת הפעילות ו/או כל מי מטעמה מכל טענה ו/או תביעה לגבי כל נזק, קלקול, אי תקינות, שיבוש ו/או איחור במימוש הפרס ו/או כל פגם אחר, אשר ייגרם לפרס ו/או אשר יתגלה בו ו/או אשר ייגרם בעקבות מימוש הפרס. עורכת הפעילות לא תהיה אחראית לכל נזק ו/או עלות ו/או הוצאה שייגרמו לזוכה עקב מימוש הפרס ו/או אי-מימושו.
  15. עורכת הפעילות תהא רשאית לבטל את זכאותו של משתתף לפרס אם סברה, כי זכאותו של המשתתף להטבה האמורה הושגה תוך ביצוע מעשה של מרמה, עבירה, הפרה של התקנון, הפרה של כל דין או בחוסר תום לב (זאת אפילו היה אותו משתתף זכאי או עשוי להיות זכאי לפרס אף בלא מעשה המרמה). כמו כן, עורכת הפעילות תהיה רשאית לפסול, על פי שיקול דעתה הבלעדי, את הענקת הפרס לזוכה שלא עמד בתנאים למימוש קבלת הפרס ו/או בתנאי מתנאי תקנון זה ו/או פעל בניגוד לדין ו/או התבטא כלפיה בצורה שאינה הולמת, הכל על פי שיקול דעתה הבלעדי .
  16. מובהר כי הפרס כולל רק את המוצר המוענק כפרס וכל יתר ההוצאות שיוציאו הזוכים במסגרת מימוש הפרס לרבות הוצאות נסיעות וכל הוצאה נוספת, תהיינה באחריות הזוכים בלבד ועל חשבונם.

## **מדיניות פרטיות**

5.1. המשתתף מאשר כי בעצם השתתפותו בפעילות, הוא מסכים לכך שכל הפרטים אשר נמסרו על ידו במהלך הפעילות (להלן: "**המידע**") ישמשו את עורכת הפעילות או מי מטעמה לצורך ניהול הפעילות ומסירת הפרסים ואף לצורך פרסום שמות הזוכים ואת דבר זכייתם במדיות שונות, מבלי ששימוש שכזה ייחשב כפגיעה בפרטיות.

5.2. המשתתף מאשר ומסכים לכך שמסירת המידע על ידו נעשית על פי רצונו החופשי ובידיעה שהמידע ישמש לצורך כאמור.

**5.3. עורכת הפעילות עשויה לקבל או לאסוף מידע אודות המשתתפים ולאחסנו במאגרי מידע שלה. מובהר בהקשרים אלה, כי (א) לא מוטלת על המשתתפים כל חובה שבדין למסור או לחשוף או למסור את פרטיהם (אך מובהר, כי מסירת / חשיפת פרטים כאמור מתחייבת לשם השתתפות בפעילות וקבלת פרס במקרה של זכיה); וכן כי (ב) ידוע למשתתף ומוסכם עליו, כי עורכת הפעילות עשויה לעשות שימוש בפרטים שיתקבלו ו/או שיאספו על ידה לצרכיה העסקיים, לאגור אותם במאגרי מידע (כהגדרת המונח בחוק הגנת הפרטיות, התשמ"א-1981) וכן להעבירם לתאגידים קשורים לה (לרבות חברות אם וחברות אחיות) ולשותפים עסקיים, הכול בכפוף להוראות הדין; וכן כי (ג) עורכת הפעילות תהא רשאית להעביר פרטים שנתקבלו אצלה ו/או נאספו על ידה אל מחוץ לגבולות המדינה.**

**5.4. עורכת הפעילות מיישמת מערכות ונהלים לאבטחת מידע. בעוד שמערכות ונהלים אלה מצמצמים את הסיכונים לחדירה בלתי-מורשית לנתונים שיאספו על ידה, אין בהם כדי לשלול באופן מוחלט חדירה כאמור. לכן, עורכת הפעילות אינה מתחייבת, כי השתתפות בפעילות תהיה חסינה באופן מוחלט מפני גישה בלתי-מורשית למידע שייאסף בהקשרים אלה.**

**5.5. מתן הפרסים נשוא תקנון זה עשוי להיות מסוקר באמצעי תקשורת שונים, לרבות לצורך קידום מכירות. בהשתתפותו בפעילות מביע המשתתף את הסכמתו הבלתי חוזרת והבלתי מותנית לפרסום שמו ולסיקור מסירת הפרס לידיו באמצעי תקשורת שונים, ללא כל תמורה.**

## **אחריות**

* 1. עורכת הפעילות ו/או מי מטעמה, אינה מתחייבת, כי הפעילות תתקיים ללא תקלות, שגיאות, נפילת מערכות או טעות ולמשתתף לא יהיו כל טענה או תביעה כתוצאה מכך. מבלי לגרוע מכלליות האמור, בכל מקרה בו משתתף לא ישתתף בפעילות ו/או לא יזכה בפרס עקב טעות של עורכת הפעילות, אשר אירעה בתום לב ו/או ברשלנות, לא תהיינה לו בגין כך כל טענות ו/או תביעות ו/או דרישות כנגד עורכת הפעילות.
  2. עורכת הפעילות או מי מטעמה לא תישא ביחס לשביעות רצונם של הזוכים מהפרס ומאופן מימושו, ולא תהא חייבת למשתתף כל פיצוי היה והפרס אינו לשביעות רצונו מכל סיבה שהיא.

## **שונות**

* 1. העתק מהתקנון מופיע באתר האינטרנט של עורכת הפעילות.
  2. מבלי לגרוע מהאמור לעיל, המשתתף מצהיר ומאשר, כי כל תקלה ו/או שיבוש ו/או איחור אשר מקורם באירוע שאינו בשליטתה של עורכת הפעילות או מי מטעמה לא ייחשבו הפרה של הוראות תקנון זה ולא יזכו אותו בכל סעד ו/או זכות ו/או תרופה.
  3. לא ישתתפו בפעילות עובדי עורכת הפעילות ובני משפחותיהם מדרגה ראשונה.
  4. עורכת הפעילות שומרת לעצמה את הזכות לפעול על פי תנאי תקנון זה ו/או לשנות את תנאיו מפעם לפעם ו/או להפסיק את הפעילות בכל עת ו/או להאריכה מעבר לתקופה שנקבעה, הכל לפי שיקול דעתה המוחלט והבלעדי ובכפוף לכל דין. עורכת הפעילות תעדכן את משתתפי הפעילות בדבר שינוי התקנון כפי שיתפרסם מעת לעת בעמוד הפעילות.
  5. עורכת הפעילות רשאית, מבלי לגרוע מכלליות האמור לעיל, לבטל אישור זכאות לפרס, אם לדעתה קיים חשש סביר שהמשתתף הפר הוראות תקנון זה או את הוראות הדין.
  6. בכל מקרה של סתירה או אי התאמה בין הוראות תקנון זה לבין פרסום אחר כלשהו של הפעילות, תגברנה הוראות תקנון זה.
  7. עורכת הפעילות רשאית מכל סיבה שהיא, להפסיק ו/או לבטל את הפעילות, לערוך בה כל שינוי לרבות שינוי בפרסים ו/או שינוי בתקופת המבצע ו/או בפרסי המבצע ו/או בתקנון זה בכל שלב משלבי הפעילות בהודעה מראש. למשתתפים לא תהא כל טענה בקשר להפסקת הפעילות ו/או לשינוי הפעילות כאמור.
  8. סמכות השיפוט המקומית הבלעדית לכל עניין הנוגע לפעילות ו/או לפירוש הוראות תקנון זה תהא נתונה לבתי המשפט המוסמכים בתל-אביב יפו.
  9. לא ניתן לערער על החלטות עורכת הפעילות בהתאם לתקנון זה והכרעותיה הן סופיות.